Viis ja pool aastat tagasi  kirjutas Eesti Päevalehes toonane EELK peapiiskop Jaan Kiivit («Lapsiku ühiskonna ohud», 13. märts 2001): «Uus sallivus esindab aga totaalset relativismi, kõige täielikku suhtelisust: tõde ei ole olemas, on olemas ainult suur hulk erinevaid, võrdväärseid tõdesid. Ja häda sulle, kui sa ei võta samasugust hoiakut ja sellest lähtuvat käitumist omaks. Sest siis sa oled süüdi selle uue moraalikoodeksi kõige hullemas pahes - sallimatuses. Sa diskrimineerid teisi. Kes peab näiteks homoseksuaalsust vääraks, on  langetanud hukkamõistva otsuse ning tema vastu tuleb võidelda.» Kirikul peab olema õigus oma arvamusele ka siis, kui see on kellegi või millegi suhtes hukkamõistev.